Komission asetus (EY) N:o 3392/93, annettu 10 päivänä joulukuuta 1993, maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun neuvoston asetuksen (ETY) N:o 1842/83 soveltamista koskevista yksityiskohtaisista säännöistä



Virallinen lehti nro L 306 , 11/12/1993 s. 0027 - 0031

Suomenk. erityispainos Alue 3 Nide 53 s. 0252

Ruotsink. erityispainos Alue 3 Nide 53 s. 0252



KOMISSION ASETUS (EY) N:o 3392/93, annettu 10 päivänä joulukuuta 1993, maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun neuvoston asetuksen (ETY) N:o 1842/83 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2071/92(2), ja erityisesti sen 26 artiklan 4 kohdan, ottaa huomioon maidon ja tiettyjen maitotuotteiden toimittamista koulujen oppilaille koskevista yleisistä säännöistä 30 päivänä kesäkuuta 1983 annetun neuvoston asetuksen (ETY) N:o 1842/83(3), sellaisena kuin se on viimeksi muutettuna asetuksella (ETY) N:o 2748/93(4), ja erityisesti sen 2 artiklan 2 kohdan, sekä katsoo, että asetuksen (ETY) N:o 1842/83 1 artiklan 3 kohdassa säädetään, että yhteisön tuki vahvistetaan maidon kyseisenä markkinointivuonna voimassa olevan tavoitehinnan mukaan; mainittuun säännökseen tehdyn muutoksen vuoksi olisi komission asetuksen (ETY) N:o 2167/83(5), sellaisena kuin se on viimeksi muutettuna asetuksella (ETY) N:o 1861/93(6), 4 artiklan 1 kohdassa vahvistettuja tuen määriä mukautettava, ottaen huomioon toisaalta saatu kokemus, toisaalta tarve rajoittaa tämän järjestelmän kustannuksia, on lisäksi muutettava tiettyjä soveltamista koskevia yksityiskohtaisia sääntöjä, edellä tarkoitetuista talousarviota koskevista syistä ei pitäisi enää poiketa asetuksen (ETY) N:o 1842/83 2 artiklan 2 kohdassa säädetystä 0,25 litran enimmäismäärästä, yhteisön tuen vahvistamiseksi on syytä ottaa huomioon erityisesti juustojen tuotantomenetelmien kehitys, maitotuotteiden käyttöä oppilaille tarjottavien aterioiden valmistuksessa on ollut vaikea valvoa; lisäksi tällainen käyttö vaikuttaa melko tehottomalta kyseisen tukijärjestelmän tavoitteiden saavuttamiseksi; tämän vuoksi olisi tätä jakelumahdollisuutta rajoitettava, koulussa käytettävää maitoa koskevan ohjelman hallinnollisten menettelyjen yksinkertaistamiseksi olisi suotavaa poistaa vuosittain myönnettävien hyväksyntäjärjestelmä ja siirtyä yksinomaan asianomaisten laitosten hyväksyntään perustuvaan hallintoon, on suotavaa vaatia, että jäsenvaltiot vahvistavat toimittamista koskevat enimmäishinnat oppilaille toimitetuille eri tuotteille sen varmistamiseksi, että tuen määrä heijastuisi tähän hintaan, yhteisön tukea saavien tuotteiden luetteloa olisi tarkistettava ottaen huomioon erityisesti tämän tukijärjestelmän tavoitteet, asetukseen (ETY) N:o 2167/83 tehtyjen lukuisten muutosten sekä selvyyden vuoksi olisi tämä asetus korvattava toisella, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1 Asetuksen (ETY) N:o 1842/83 1 artiklan 2 kohdassa tarkoitetut yhteisön tuen saajat ovat säännöllisesti koulua käyvät oppilaat, - mukaan lukien esikoulua vastaavaa, jäsenvaltion järjestämää tai hyväksymää koulua käyvät lapset, - lukuun ottamatta korkeakoulutasoisten oppilaitosten opiskelijat. Jäsenvaltiot voivat kuitenkin päättää jättää huomioimatta myös keskiasteen opintoja suorittavat oppilaat. 2 Edellä 1 kohdassa tarkoitettujen oppilaitosten oppilaat saavat yhteisön tukea oleskeluajaltaan 7 artiklan 1 kohdan ensimmäisessä ja toisessa alakohdassa tarkoitettujen toimielinten järjestämissä lomasiirtoloissa. 2 artikla 1 Jäsenvaltioiden on maksettava yhteisön tukea liitteen luokkiin I ja II kuuluville maitotuotteille. Jäsenvaltiot voivat vaihtoehtoisesti maksaa yhteisön tukea liitteen luokkiin III VI kuuluville maitotuotteille. 2 Ranskan merentakaisten alueiden osalta maustettu tai kaakaota sisältävä täysmaito voi olla ennastettua maitoa. 3 Jäsenvaltiot voivat antaa luvan lisätä liitteen luokkiin I ja II kuuluviin tuotteisiin enintään viisi milligrammaa fluoria kilogrammaa tuotetta kohden. 3 artikla 1 Liitteen luokissa III VI lueteltujen tuotteiden kohdalla asetuksen (ETY) N:o 1842/83 2 artiklan 2 kohdassa säädetty maidon 0,25 litran enimmäismäärä, joka jaetaan oppilasta ja koulupäivää kohden, lasketaan seuraavien määrien perusteella: - 100 kilogrammaa luokan III tuotteita vastaa 300 kilogrammaa täysmaitoa, - 100 kilogrammaa luokan IV tuotteita vastaa 765 kilogrammaa täysmaitoa, - 100 kilogrammaa luokan V tuotteita vastaa 850 kilogrammaa täysmaitoa, - 100 kilogrammaa luokan VI tuotteita vastaa 935 kilogrammaa täysmaitoa. 2 Yhteisön tuen laskemiseksi ja 1 kohdassa tarkoitetun rajoituksen noudattamiseksi otetaan huomioon maitotuotteiden kokonaismäärät, jotka oikeuttavat tukeen ajanjaksolla, jolle tukea on haettu. 3 Tuen myöntämiseksi edellytetään oppilaitoksen kirjallista sitoumusta toimivaltaiselle viranomaiselle olla käyttämättä tukea saavia maitotuotteita oppilaille tarjottavien aterioiden valmistuksessa. Jäsenvaltion perustellusta pyynnöstä komissio voi kuitenkin antaa kyseiselle jäsenvaltiolle luvan poiketa tästä säännöksestä. 4 artikla 1 Yhteisön tuki on: a) 24,76 ecua 100 kilogrammaa liitteen luokan I, "täysmaito", tuotteita kohden; b) 15,63 ecua 100 kilogrammaa liitteen luokan II, "puolittain kuorittu maito", tuotteita kohden; c) liitteen luokkien III, IV, V ja VI tuotteiden osalta 100 kilogrammaa kyseistä tuotetta kohden laskettu määrä 3 artiklan 1 kohdan määriin perustuen. 2 Poiketen siitä, mitä 1 kohdassa säädetään, jos yhteisön tuki on enemmän kuin toimittajan myyntihinta ennen tuen soveltamista, tätä tukea alennetaan sen varmistamiseksi, että se ei ole korkeampi kuin kyseisen tuotteen hinta. 3 Jos tuotteen ecuina ilmoitettavaa yhteisön tukea muutetaan, sen määrä kuluvana kuukautena alennettuun hintaan luovutettujen määrien osalta on kyseisen kuukauden ensimmäisenä päivänä sovellettava määrä. Jos 7 artiklan 4 kohdassa tarkoitettu maksuhakemus jätetään koulun lukukauden jälkeen, tuen määrä on kuitenkin lukukauden ensimmäisenä päivänä sovellettava määrä. 4 Jos 1 kohdassa tarkoitetut määrät ilmoitetaan litroina, litrat muunnetaan kilogrammoiksi kyseisiä tuotteita soveltamalla kerrointa 1,0300. 5 artikla 1 Yhteisön tukea myönnetään: a) ainoastaan yhteisössä valmistetuille, liitteessä tarkoitetuille ja siinä jäsenvaltiossa, missä oppilaitos sijaitsee, ostetuille elintarvikkeille; b) ainoastaan 7 artiklan 1 kohdassa tarkoitetulle, kyseisen jäsenvaltion toimivaltaisen viranomaisen hyväksymälle hakijalle 6 artiklan säännösten mukaisesti. 2 Jäsenvaltiot voivat tarvittaessa tarkastaa toimittajien luona toimitusta koskevat kaupalliset asiakirjat. 6 artikla 1 Edellä 5 artiklan 1 kohdan b alakohdassa tarkoitetun hyväksynnän saamiseksi edellytetään hakijan kirjallista sitoumusta toimivaltaiselle viranomaiselle: a) käyttää maitotuotteita ainoastaan tapauskohtaisesti laitoksen tai laitosten, joille haetaan tukea, asiaankuuluvaan oppilaskäyttöön ja palauttaa tuki kyseisten määrien osalta, jos todetaan, että: - tukea on saatu suuremmalle kuin 3 kohdan soveltamisesta saadulle määrälle, - tämän asetuksen nojalla ostettujen tuotteiden käyttötarkoituksesta on poikettu. b) antaa toimivaltaisten viranomaisten käyttöön pyynnöstä todisteita sekä sallia fyysiset tarkastukset paikalla. 2 Jos tuen hakijana on toimittaja, 1 kohdassa tarkoitettujen edellytysten lisäksi hyväksynnän saamiseksi edellytetään toimittajan kirjallista sitoumusta: a) pitää kirjanpitoa, josta ilmenevät erityisesti maitotuotteiden valmistaja, oppilaitosten tai muiden 7 artiklan 1 kohdassa tarkoitettujen hakijoiden nimet ja osoitteet ja näille myydyt maitotuotteiden määrät; b) suostua kaikkiin kyseisen jäsenvaltion määrittämiin tarkastustoimenpiteisiin erityisesti kirjanpidon tarkastusten ja kyseisten tuotteiden laatutarkastusten osalta. 3 Hakemus hylätään, jos todetaan tämän asetuksen säännösten vastaisia vakavia rikkomuksia. Hakijan pyynnöstä hyväksyntä voidaan saattaa uudelleen voimaan perusteellisemman tarkastuksen jälkeen, kuitenkin kyseisen jäsenvaltion täsmentämän keskeytystä koskevan vähimmäisajan jälkeen ottaen huomioon erityisesti rikkomuksen vakavuus. 4 Kouluvuodelle 1993/1994 asetuksen (ETY) N:o 2167/83 6 artiklan mukaisesti myönnetyt hyväksynnät kelpaavat tämän asetuksen mukaiseksi hyväksynnäksi. 7 artikla 1 Maksuhakemuksen voi jättää: - oppilaitos, - viranomainen, joka tekee tukihakemuksen oppilaille jaettavista tuotteista, - tuotteiden toimittaja, jos jäsenvaltio niin määrää. 2 Tukihakemus on tehtävä jäsenvaltion toimivaltaisen viranomaisen laatimalla lomakkeella, ja siinä on oltava vähintään seuraavat tiedot: - tuoteluokittain jaetut määrät, - oppilaitoksen tai siitä vastaavan viranomaisen nimi ja osoite, - tuotteiden hinta. Määrät on todistettava laskuilla, jotka on pidettävä valvontaviranomaisten saatavilla. Näihin laskuihin on merkittävä erikseen kunkin liitteessä tarkoitetun toimitetun tuotteen hinta ja ne on kuitattava tai niihin on liitettävä maksutosite. 3 Tukea maksetaan toimittajalle ainoastaan, sanotun kuitenkaan rajoittamatta 2 kohdan soveltamista: - kun esitetään kuitti tosiasiallisesti toimitetuista määristä, - toimivaltaisten viranomaisten ennen tuen lopullista maksua tekemää tarkastusta koskevan tarkastuskertomuksen perusteella, jossa vahvistetaan, että maksamisen edellytykset tosiasiallisesti täyttyvät, - jäsenvaltion luvalla toimittajan esittämää tiliotetta vastaan, jonka saatavista toimitetut määrät maksetaan poissulkien kaikki muut maksutoimet. 4 Lukuun ottamatta ylivoimaista estettä, ollakseen pätevä tukihakemus on jätettävä viimeistään tuotteen toimituskuukautta tai -lukuvuotta seuraavan neljännen kuukauden viimeisenä päivänä. Jos edellä mainittu määräajan ylitys on vähemmän kuin kaksi kuukautta, tukea maksetaan kuitenkin - vähentämällä 5 prosenttia sen määrästä, jos ylitys on vähemmän kuin kuukausi, - vähentämällä 10 prosenttia sen määrästä muissa tapauksissa. 5 Toimivaltaiset viranomaiset maksavat tuen neljän kuukauden kuluessa 4 kohdassa tarkoitetusta hakemuksen jättöpäivästä, lukuun ottamatta ylivoimaista estettä tai, kun tuen oikeutuksesta on aloitettu hallinnollinen tutkinta. Jäsenvaltioiden toimivaltaiset viranomaiset voivat kuitenkin maksaa ennakkoa kolmen kuukauden kuluessa 4 kohdassa tarkoitetun hakemuksen jättöpäivästä. Tätä ennakkoa maksetaan ainoastaan ennakosta 100 prosentin suuruisen vakuuden antamisesta. Tällöin: - toimivaltainen elin voi maksaa ennakkoa asianomaisen hakijan pyynnöstä toimitettujen määrien perusteella vaatimatta 3 kohdassa tarkoitettuja todisteita; toimittajan on toimitettava kuukauden kuluessa ennakon maksamisesta toimivaltaiselle viranomaiselle tuen loppuosan maksamiseksi tarvittavat asiakirjat, ellei toimivaltainen viranomainen laadi 3 kohdan toisessa alakohdassa tarkoitettua kertomusta, - lopullinen maksu suoritetaan viimeistään kuuden kuukauden kuluessa kyseisen kouluvuoden päättymisestä tai tarvittaessa lomasiirtolan päättymisestä. 8 artikla Jäsenvaltiot voivat valtuuttaa paikalliset viranomaiset maksamaan tukea ja varmistamaan toimenpiteen toteuttamisen. Tietyissä jäsenvaltion määrittämissä tapauksissa paikalliset viranomaiset voidaan korvata jäsenvaltion hyväksymällä yhdistyksellä, johon kyseiset oppilaitokset kuuluvat. 9 artikla Jäsenvaltiot edistävät maitotuotteita koskevaa tiedotustoimintaa kouluissa tuettujen tuotteiden jakelun yhteydessä. 10 artikla 1 Jäsenvaltioiden on toteutettava tarpeelliset toimenpiteet sen varmistamiseksi, että tuki heijastuu edunsaajan maksamaan hintaan. Edunsaajien on vahvistettava tässä tarkoituksessa oppilaskohtaisesti maksettavat vähimmäishinnat liitteen eri tuotteille, joita jaetaan edunsaajien alueella. Hinnat on annettava komissiolle tiedoksi yhdessä vahvistamisperusteiden kanssa. 2 Jäsenvaltioiden on toteutettava tarvittavat valvontatoimenpiteet tässä asetuksessa säädettyjen säännösten noudattamisen varmistamiseksi. Tarkastukset on ulotettava erityisesti liitteessä tarkoitettujen tuotteiden toimituslaskujen tarkastukseen sekä tukea saaviin enimmäismääriin. Tarkastuksia on täydennettävä paikalla tehtävin fyysisin tarkastuksin erityisesti seuraavien seikkojen tarkastamiseksi: - 1 kohdassa tarkoitettujen vähimmäishintojen noudattaminen, - 6 artiklan 2 kohdassa tarkoitettu kirjanpito, - tuettujen tuotteiden käyttö tämän asetuksen säännösten mukaisesti erityisesti, jos on viitteitä näiden tuotteiden käyttötarkoituksesta poikkeamisesta. 11 artikla Jäsenvaltioiden on annettava komissiolle tiedoksi: a) kolmen kuukauden kuluessa tämän asetuksen voimaantulosta valvontaa koskevat yksityiskohtaiset säännöt tämän asetuksen noudattamisen varmistamiseksi; b) ennen kunkin vuoden 1 päivää marraskuuta ne määrät, joille on maksettu tukea edellisenä kouluvuonna. 12 artikla Kumotaan asetus (ETY) N:o 2167/83. 13 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä joulukuuta 1993. Komission puolesta René STEICHEN Komission jäsen (1) EYVL N:o L 148, 28.6.1968, s. 13 (2) EYVL N:o L 215, 30.7.1992, s. 64 (3) EYVL N:o L 183, 7.7.1983, s. 1 (4) EYVL N:o L 249, 7.10.1993, s. 1 (5) EYVL N:o L 206, 30.7.1983, s. 75 (6) EYVL N:o L 170, 13.7.1993, s. 14 LIITE Luettelo tuotteista, jotka voivat saada asetuksen (ETY) N:o 1842/83 2 artiklan 1 kohdassa tarkoitettua yhteisön tukea Luokka I a) pastöroitu tai iskukuumennettu täysmaito b) pastöroitu, steriloitu tai iskukuumennettu maustettu tai kaakaota sisältävä täysmaito, jossa on vähintään 90 % täysmaitoa c) täysmaidosta valmistettu jogurtti Luokka II a) pastöroitu tai iskukuumennettu puolittain kuorittu maito b) pastöroitu, steriloitu tai iskukuumennettu maustettu tai kaakaota sisältävä puolittain kuorittu maito, jossa on vähintään 90 % puolittain kuorittua maitoa Luokka III Tuorejuustot ja sulatejuustot, joiden rasvapitoisuus kuiva-aineen painosta on vähintään 40 % Luokka IV Muut juustot, joiden rasvapitoisuus kuiva-aineen painosta on vähintään 45 % Luokka V Grana padano -juusto Luokka VI Parmigiano Reggiano -juusto